**Joe Corvo** (s. 20. kesäkuuta 1977 Oak Park, Illinois, Yhdysvallat) on yhdysvaltalainen jääkiekkoilija. Hänen pelipaikkansa on puolustaja ja hän edustaa NHL-joukkue Ottawa Senatorsia.

Ura
---

### Seurajoukkueissa

Ennen ammattilaisuraansa Corvo pelasi Western Michigan Broncosin yliopistojoukkueessa. Hänet valittiin kaudella 1995–1996 CCHA-liigan tulokaskentälliseen ja seuraavalla kaudella koko liigan kakkostähdistöön. Kaudeksi 1998–1999 Corvo siirtyi AHL-joukkue Springfield Falconsiin, jossa pelasi hyvän tulokaskauden tehden 20 pistettä 50 ottelussa. Seuraavan kauden Corvo jätti pelaamatta kokonaan ja syksyllä 2000 siirtyi AHL:n Lowell Lock Monstersiin. 

Los Angeles Kings oli varannut Corvon kesällä 1997, mutta ensimmäisen kautensa Kings-organisaatiossa hän pelasi vasta kaudella 2001–2002, kun hän edusti AHL-liigan Manchester Monarchsia. Kaudella 2002–2003 Corvo teki NHL-debyyttinsä Los Angelesissa. Hän pelasi 50 ottelua pistein 5+7. Osan kaudestaan hän kuitenkin vietti edelleen AHL:ssa. Seuraavalla kaudella hän vakiinnutti paikkansa Los Angelesin kokoonpanosta. Työsulkukaudella 2004–2005 Corvo edusti 23 ottelun verran AHL:n Chicago Wolvesia. 

Kausi 2005–2006 on tähän mennessä ollut pisteiden valossa Corvon uran paras. Hän teki Los Angelesille 81 ottelussa 40 pistettä, joista maaleja oli 14.  Kesällä 2006 hän teki neljän vuoden sopimuksen Ottawa Senatorsin kanssa. Corvon Ottawa-ura alkoi huonosti sillä hän loukkaantui harjoitusleirille ennen kauden 2006–2007 ja joutui sivuun ensimmäiseksi kuukaudeksi runkosarjasta, kun hänen oikea jalkansa murtui .

Corvo ehti pelata neljän vuoden sopimuksestaan Ottawassa vajaan kaksi kautta. Helmikuussa 2008 hän oli osana neljän pelaajan kauppaa, jossa hän ja Patrick Eaves siirtyivät Carolinaan, josta vaihdossa tulivat Cory Stillman ja Mike Commodore.  Maaliskuussa 2010 Corvo siirtyi Washington Capitalsiin osana pelaajakauppaa, jossa Carolina sai Oskar Osalan, Brian Pothierin ja Washingtonin toisen kierroksen varausvuoron NHL:n varaustilaisuudessa 2011. Hän pelasi Washingtonissa loppukauden 2009–2010, minkä jälkeen hän palasi heinäkuussa 2010 Carolina Hurricanesiin tehtyään seuran kanssa sopimuksen vapaana pelaajana.

Hurricanesissa Corvo pelasi kauden 2010–2011. Hän edusti joukkuetta kauden jokaisessa ottelussa ja teki 40 pistettä. Kauden jälkeen Boston Bruins hankki hänet vaihtokaupassa, jossa Hurricanes sai neljännen kierroksen varausoikeuden vuoden 2012 varaustilaisuuteen. Corvo pelasi kauden 2011–2012 Bruinsissa ja teki 75 runkosarjaottelussa 25 pistettä. Seuraavaksi kaudeksi hän palasi Hurricanesiin tehtyään joukkueen kanssa vuoden sopimuksen.

### Maajoukkueura

Corvo pelasi ensimmäisen arvoturnauksensa nuorten kisoissa, kun hän oli mukana Yhdysvaltain joukkueessa vuoden 1997 alle 20-vuotiaiden MM-kilpailuissa. Yhdysvallat voitti hopeaa ja Corvo valittiin ensimmäisenä yhdysvaltalaisena turnauksen parhaaksi puolustajaksi. 

Miesten maajoukkueessa Corvo on pelannut kahdet MM-kilpailut. Hän edusti USAa vuonna 2003 ja 2006.

Siviilielämä
------------

Corvo oli vuonna 2002 ravintolakahakassa, josta hän sai kolmen vuoden ehdollisen vankeusrangaistuksen. Hän oli tarttunut 34-vuotiasta naista takapuolesta, minkä seurauksena ravintolahenkilökunta oli pyytänyt Corvoa poistumaan. Corvo kuitenkin palasi vielä ja löi naista kasvoihin ja vielä tämän jälkeen potkaisi kaatunutta naista. Nainen joutui tapauksen johdosta sairaalahoitoon turvonneiden kasvojen ja ruhjeiden takia. Corvo tuomittiin loppusyksystä 2003 ja Los Angeles Kings, jossa Corvo tuolloin pelasi, langetti miehelle kolmen ottelun pelikiellon.

NHL-tilastot
------------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2002–2003 | Los Angeles Kings | NHL | 50 | 5 | 7 | 12 | 14 |  |  |  |  |  |  |  |  |  |  |  | MM | 6 | 0 | 1 | 1 | 2 |
| 2003–2004 | Los Angeles Kings | NHL | 72 | 8 | 17 | 25 | 36 |  |  |  |  |  |
| 2004–2005 | Chicago Wolves | AHL | 23 | 7 | 7 | 14 | 14 | 18 | 4 | 5 | 9 | 12 |
| 2005–2006 | Los Angeles Kings | NHL | 81 | 14 | 26 | 40 | 38 |  |  |  |  |  |  |  |  |  |  |  | MM | 7 | 0 | 0 | 0 | 0 |
| 2006–2007 | Ottawa Senators | NHL | 76 | 8 | 29 | 37 | 42 | 20 | 2 | 7 | 9 | 6 |
| 2007–2008 | Ottawa Senators | NHL | 51 | 6 | 21 | 27 | 18 |  |  |  |  |  |
|  | Carolina Hurricanes | NHL | 23 | 7 | 14 | 21 | 8 |  |  |  |  |  |
| 2008–2009 | Carolina Hurricanes | NHL | 81 | 14 | 24 | 38 | 18 | 18 | 2 | 5 | 7 | 4 |
| 2009–2010 | Carolina Hurricanes | NHL | 34 | 4 | 8 | 12 | 10 |  |  |  |  |  |
|  | Washington Capitals | NHL | 18 | 2 | 4 | 6 | 2 | 7 | 1 | 1 | 2 | 4 |
| 2010–2011 | Carolina Hurricanes | NHL | 82 | 11 | 29 | 40 | 18 |  |  |  |  |  |
| 2011–2012 | Boston Bruins | NHL | 75 | 4 | 21 | 25 | 13 | 5 | 0 | 0 | 0 | 0 |
| 2012–2013 | Carolina Hurricanes | NHL | 39 | 6 | 11 | 17 | 14 |  |  |  |  |  |
| 10 kautta | yhteensä | NHL | 682 | 89 | 211 | 300 | 231 | 50 | 5 | 13 | 18 | 14 |

Lähteet
-------

* Joe Corvo The Internet Hockey Databasessa (englanniksi)
* Joe Corvo Legends of Hockey -sivustolla (englanniksi)

1. 1 2 3  Joseph Corvo *nhlpa.com*. The National Hockey League Players' Association.  Arkistoitu 1.4.2008. Viitattu 12. helmikuuta 2008. (englanniksi)
2. ↑  Canadian Press: Senators Sign Gerber, Corvo *tsn.ca*.  1. heinäkuuta 2006. The National Hockey League Players' Association. Viitattu 12. helmikuuta 2008. (englanniksi)
3. ↑  Garrioch, Bruce: Corvo 'upset' *Slam! Sports*.  24. syyskuuta 2006. Canoe Inc.. Viitattu 12. helmikuuta 2008. (englanniksi)[vanhentunut linkki]
4. ↑  Preston, Ken: Canes Acquire Corvo and Eaves from Senators *hurricanes.nhl.com*.  11. helmikuuta 2008. Carolina Hurricanes. Viitattu 12. helmikuuta 2008. (englanniksi)[vanhentunut linkki]
5. ↑  Kimelman, Adam: Bruins add Corvo from Carolina for 4th round pick *NHL.com*.  5.7.2011. National Hockey League. Viitattu 18.7.2011. (englanniksi)
6. ↑  Preston, Ken: Hurricanes Agree to Terms with Joe Corvo *Carolinahurricanes.com*.  1.7.2012. Carolina Hurricanes. Viitattu 2.7.2012. (englanniksi)
7. ↑  U.S. earns bronze at World Junior Championships *usolympicteam.com*.  30. tammikuuta 2007. United States Olympic Committee. Viitattu 12. helmikuuta 2008. (englanniksi)
8. ↑  Joe Corvo *legendsofhockey.net*. Hockey Hall of Fame and Museum. Viitattu 12. helmikuuta 2008. (englanniksi)
9. ↑  Kings suspend rookie defenseman for three games *sports.espn.go.com*.  3. marraskuuta 2003. ESPN Internet Ventures. Viitattu 12. helmikuuta 2008. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* ISNI
* VIAF

 |

 |